Neuvoston direktiivi 87/374/ETY, annettu 13 päivänä heinäkuuta 1987, siemenperunoiden pitämisestä kaupan annetun direktiivin 66/403/ETY muuttamisesta



Virallinen lehti nro L 197 , 18/07/1987 s. 0036 - 0036

Suomenk. erityispainos Alue 3 Nide 24 s. 0023

Ruotsink. erityispainos Alue 3 Nide 24 s. 0023



NEUVOSTON DIREKTIIVI, annettu 13 päivänä heinäkuuta 1987, siemenperunoiden pitämisestä kaupan annetun direktiivin 66/403/ETY muuttamisesta (87/374/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että siemenperunoiden pitämisestä kaupan 14 päivänä kesäkuuta 1966 annetussa neuvoston direktiivissä 66/403/ETY(), sellaisena kuin se on viimeksi muutettuna direktiivillä 86/215/ETY(), säädetään, että periaatteessa muut jäsenvaltiot kuin Kreikka, Espanja ja Portugali 1 päivästä heinäkuuta 1975, Kreikka 1 päivästä tammikuuta 1981 ja Espanja ja Portugali 1 päivästä tammikuuta 1986 eivät enää voi omalla vastuullaan todeta kolmansissa maissa korjattujen siemenperunoiden vastaavuutta yhteisössä korjattujen ja tämän direktiivin mukaisten siemenperunoiden kanssa, kuitenkin yhteisön vastaavuustoteamukseen tähtäävän työn oltua vielä kesken kaikkien asianomaisten kolmansien maiden osalta mainitun direktiivin 15 artiklan 2 a kohdassa annetaan muille jäsenvaltioille kuin Espanjalle ja Portugalille lupa pidentää 31 päivään maaliskuuta 1986 jo tehtyjen vastaavuustoteamusten voimassaoloaikaa tiettyjen maiden osalta, joita yhteisön toteamuksissa ei tarkoiteta, kyseistä työtä ei vieläkään ole saatu päätökseen, joten mainitut viimeiset päivämäärät olisi korvattava kasvien tai kasvituotteiden haitallisten organismien yhteisöön kulkeutumisen estämiseen liittyvistä suojatoimenpiteistä 21 päivänä joulukuuta 1976 annetulla neuvoston direktiivillä 77/93/ETY(), sellaisena kuin se on viimeksi muutettuna direktiivillä 86/651/ETY(), laaditusta yhteisestä kasvinsuojelua koskevasta järjestelmästä jäsenvaltioille aiheutuvien velvoitteiden mukaisesti vahvistetuilla päivämäärillä, ja tämä toimenpide ei vaikuta edellä mainittuihin velvoitteisiin, ja sitä voidaan käyttää ainoastaan niiden mukaisesti, ON ANTANUT TÄMÄN DIREKTIIVIN: 1 artikla Direktiivin 66/403/ETY 15 artiklan 2 a kohdassa: a) korvataan ensimmäisessä virkkeessä päivämäärä "31 päivänä maaliskuuta 1986" päivämäärällä "31 päivänä maaliskuuta 1987" ja lisätään seuraava: "siten, että näitä päätöksiä voidaan käyttää ainoastaan direktiivillä 77/93/ETY laaditusta yhteisestä kasvinsuojelua koskevasta järjestelmästä jäsenvaltioille aiheutuvien velvoitteiden mukaisesti"; b) korvataan toinen virke seuraavasti: "Korvataan Espanjan ja Portugalin osalta päivämäärä "1 päivänä heinäkuuta 1975" päivämäärällä "1 päivänä tammikuuta 1986"." 2 artikla Tämä direktiivi on osoitettu kaikille jäsenvaltioille. Tehty Luxemburgissa 13 päivänä heinäkuuta 1987. Neuvoston puolesta Puheenjohtaja B. SCHALL HOLBERG () EYVL N:o C 156, 15.6.1987 () EYVL N:o 125, 11.7.1966, s. 2320/66 () EYVL N:o L 152, 6.6.1986, s. 46 () EYVL N:o L 26, 31.1.1977, s. 20 () EYVL N:o L 382, 31.12.1986, s. 13